**LIZINGO GARANTIJŲ NUOSTATŲ PALYGINIMAS**

|  |  |  |
| --- | --- | --- |
| **Kriterijus** | **Galiojanti redakcija** | **Nauja redakcija (nuo 2019-11-01)** |
| **Garantijos suma** | 579 240 EUR (įmonėms iki 3 metų)  1 448 100 EUR (įmonėms virš 3 metų) | **750 000 EUR** (įmonėms iki 3 metų)  **1 500 000 EUR** (įmonėms virš 3 metų) |
| **Garantijų intensyvumas** | 30 – 70 proc. lizingo sumos, bet ne daugiau kaip 60 proc. lizinguojamo turto kainos | **Minimali garantija – 5 000 EUR**, maksimali garantija ne daugiau kaip **80 proc.** lizingo sumos, bet ne daugiau kaip 60 proc. lizinguojamo turto kainos |
| **Lizingo valiuta** | Eurais arba užsienio valiuta. Garantijos suma už lizingus užsienio valiuta turi būti išreikšta eurais. | **Eurai** |
| **Lizingo forma** | Tiesioginis lizingas | Tiesioginis lizingas ir **grįžtamasis lizingas**, tik tuo atveju, jeigu įsigyjama nauja, nenaudota gamybinė įranga ir (arba) įrenginiai lizingo gavėjo ne anksčiau kaip prieš 6 mėnesius iki kreipimosi į Bendrovę dėl lizingo garantijos suteikimo dienos. Nurodytu atveju, maksimali lizingo suma negali viršyti 90 procentų turto įsigijimo vertės (neįskaitant PVM). Kreipiantis į Bendrovę dėl lizingo garantijos suteikimo šiame papunktyje nurodytu atveju, turi būti pateikti gamybinės įrangos ir (arba) įrenginių pagaminimą (įrangos naujumas vertinamas jos įsigijimo metu) ir pirkimą patvirtinantys dokumentai. |
| **Lizinguojamas turtas** | **Nauja (nenaudota) gamybos įranga ir (arba) nauji (nenaudoti) įrenginiai** – tai nauji (pagaminti ne vėliau kaip prieš 2 metus iki finansinės nuomos (lizingo) sutarties sudarymo) ir (arba) nenaudoti (finansinės nuomos (lizingo) sutartimi įsigyjamas turtas nebuvo naudojamas pagal jo tikslinę paskirtį kitų ūkio subjektų; įrangos ir (ar) įrenginių testavimas, derinimas, komplektiškumo ar funkcionalumo patikra ir panašūs veiksmai, atlikti iki įrangos ir (arba) įrenginių pardavimo, nelaikomi tokio turto naudojimu) įrenginiai, įranga, technologinės linijos bei žemės ir miškų ūkio technika. | **Nauja ir naudota gamybinė įranga ir (arba) įrenginiai:**  – įranga, įrenginiai, aparatai, staklės, įtaisai, prietaisai, mechanizmai, technologinės linijos, transporto priemonės ir kita specialioji technika.  – atskiriama pastatų, patalpų ir (ar) kito nekilnojamojo turto dalis;  – materialus turtas arba materialus turtas kartu su juo susijusiu nematerialiuoju turtu (su programine įranga, licencija ir kt.). |
| **Turtas turi būti skirtas:** gamybos (prekėms, medžiagoms, energijai gaminti) paslaugoms teikti ir statybos veiklai vykdyti | **Turtas turi būti skirtas: lizingo gavėjo veiklos vykdymui ir produktyvumui didinti** (kai įsigyjamas senesnis nei 5 metų turtas (lizingo gavėjas Bendrovei turi pateikti pagrindimą (verslo planą ar laisvos formos paaiškinimą), kaip įsigyjamas turtas prisidės prie lizingo gavėjo veiklos produktyvumo didinimo). |
| **Turtas negali būti:** komplektavimo dalys, keleivinės ir krovininės transporto priemonės, priekabos, puspriekabės, laivai, geležinkelio ir tramvajų lokomotyvai, riedmenys, orlaiviai, taip pat neatskiriama gyvenamųjų patalpų ir negyvenamųjų pastatų dalis. | **Turtas negali būti:**  – komplektavimo dalys, išskyrus atvejus, kai jos įsigyjamos kartu su gamybine įranga ir įrenginiais;  – priekabos, puspriekabės, kurios naudojamos krovinių pervežimo sausumos keliais veiklai samdos pagrindais arba už atlygį vykdyti;  – laivai, kurie skirti žuvininkystės ir akvakultūros sektorių veiklai vykdyti;  – geležinkelio ir tramvajų lokomotyvai ar riedmenys, orlaiviai, lengvieji automobiliai (išskyrus komercinės paskirties automobilius);  **– gamybinė įranga ir (arba) įrenginiai, kai jie įsigyjami iš su lizingo gavėju susijusių asmenų (jo dalyvių, patronuojamų ar patronuojančių įmonių ir kita);**  **– naudojamas su lizingo gavėju susijusių fizinių asmenų asmeniniais tikslais.** |
| **Turtas negali būti skirtas:** naudoti namų ūkyje, nuomoti, didmeninės ir mažmeninės prekybos veiklai, transporto paslaugoms teikti, nekilnojamojo turto nuomos, laisvalaikio, sporto, sveikatingumo (išskyrus medicininę veiklą) veikloms vykdyti. | **Turtas negali būti lizinguojamas**, **jei lizingo gavėjas vykdo veiklą bet kurioje iš šių sričių:** finansinių paslaugų teikimo, draudimo, etilo alkoholio gamybos, alkoholinių gėrimų didmeninės prekybos, ginklų gamybos ir (ar) jų prekybos, tabako gaminių gamybos ir (ar) jų didmeninės prekybos, azartinių lošimų ar lažybų organizavimo. Jeigu lizingo gavėjas vykdo šiame papunktyje paminėtą veiklą ir kitą veiklą, kuriai gali būti teikiama lizingo garantija, jis turi užtikrinti, kad lizingo būdu įsigytas turtas nebus naudojamas aukščiau minėtai veiklai vykdyti. Priešingu atveju, t. y. lizingo gavėjui negalint užtikrinti (atskirti), kad lizingo būdu įsigytas turtas nebus naudojamas ribojamai veiklai vykdyti, lizingo garantija neteikiama. |
| **Lizinguojamo turto vertinimas** | Neprivalomas. | **Neprivalomas,** jeigu įsigyjama nauja (nenaudota) gamybinė įranga ir (arba) įrenginiai, kurie pagaminti ne seniau kaip prieš 12 mėnesių iki lizingo sutarties sudarymo, ir kurie nebuvo naudojami pagal jų tikslinę paskirtį.  **Privalomas nepriklausomų turto vertintojų arba lizingo bendrovės vertinimas (pasirinktinai)**, jeigu įsigyjama ne senesnė nei 5 metų gamybinė įranga ir (arba) įrenginiai.  **Privalomas nepriklausomų turto vertintojų vertinimas, jeigu:**  – įsigyjama senesnė nei 5 metų gamybinė įranga ir (arba) įrenginiai;  – įsigyjama lizingo davėjo ar su juo susijusių asmenų turima gamybinė įranga ir (arba) įrenginiai (t. y. kai išsimokėtinai finansuojamo turto pardavėjas yra lizingo davėjas ar įmonių grupės, kuriai priklauso lizingo davėjas, įmonė).  **Turto vertinimas turi būti atliktas ne anksčiau kaip prieš 6 mėnesius iki kreipimosi į Bendrovę dėl lizingo garantijos suteikimo.** |